2018/0230 (COD)

KOMISIJOS KOMUNIKATAS EUROPOS PARLAMENTUI



pagal Sutarties dėl Europos Sąjungos veikimo 294 straipsnio 6 dalį



dėl

Tarybos pozicijos dėl Europos Parlamento ir Tarybos reglamento dėl Europos solidarumo korpuso programos, kuriuo panaikinamas [Europos solidarumo korpuso reglamentas] ir Reglamentas (ES) Nr. 375/2014, priėmimo

(Tekstas svarbus EEE)

1.Pagrindiniai faktai

Pasiūlymo perdavimo Europos Parlamentui ir Tarybai (dokumentas COM(2018)0440) data: 2018 m. birželio 11 d. Regionų komiteto nuomonės dėl pasiūlymo priėmimo data: 2018 m. gruodžio 5 d. Europos ekonomikos ir socialinių reikalų komiteto nuomonės dėl pasiūlymo priėmimo data: 2018 m. spalio 17 d. Per pirmąjį svarstymą priimtos Europos Parlamento pozicijos data: 2019 m. kovo 12 d. Tarybos susitarimo dėl bendro požiūrio data: 2018 m. lapkričio 26 d. Trišalių dialogų datos: 2019 m. spalio 2 d. 2019 m. lapkričio 12 d. 2019 m. gruodžio 11 d. 2020 m. gruodžio 11 d. Nuolatinių atstovų komiteto patvirtinto kompromisinio susitarimo data: 2020 m. gruodžio 18 d. Europos Parlamento CULT komiteto balsavimo dėl kompromisinio susitarimo patvirtinimo data: 2021 m. sausio 11 d. Nuolatinių atstovų komiteto priimtos Tarybos pozicijos data (I/A punktas): 2021 m. balandžio 14 d. Per pirmąjį svarstymą priimtos Tarybos pozicijos data: 2021 m. balandžio 20 d.

2.Komisijos pasiūlymo tikslas

Europos solidarumo korpusas yra viena iš finansavimo priemonių pagal 2021–2027 m. daugiametę finansinę programą. Komisijos siūlomas bendras biudžetas – 1,26 mlrd. EUR.

Pasiūlymo dėl Europos solidarumo korpuso paskirtis – 18–30 metų jaunuoliams suteikti galimybių savanoriauti, atlikti stažuotę ar dirbti solidarumo srityje, taip pat įgyvendinti savo pačių solidarumo projektus, kuriais galima padėti bendruomenėms ir žmonėms visoje Europoje. Pagrindinė siūloma naujovė buvo naujos humanitarinės pagalbos dalies įtraukimas į Europos solidarumo korpusą, naująjį korpusą paverčiant vieno langelio principu veikiančiu centru, apimančiu visas savanoriavimo galimybes, kurias ES siūlo jaunimui Europoje ir už jos ribų. Humanitarinės pagalbos dalį įtraukti pasiūlyta siekiant užtikrinti Sutarties įsipareigojimo sukurti Europos savanoriškos humanitarinės pagalbos korpusą jauniems europiečiams, kuris šiuo metu įgyvendinamas pagal ES pagalbos savanorių iniciatyvą, tęstinumą.

3.Pastabos dėl Europos Parlamento pozicijos

2019 m. kovo 12 d. Europos Parlamento per pirmąjį svarstymą priimtoje pozicijoje siūloma iš dalies pakeisti Komisijos pasiūlymą, visų pirma:

–dėl biudžeto: procentinių dydžių paskirstymą tarp dalių (savanoriška veikla, darbas / stažuotės, humanitarinė pagalba) palyginamosiomis ir galiojančiomis kainomis;

–deleguotuosius aktus metinėms darbo programoms priimti;

–dėl humanitarinės pagalbos dalies: Europos Parlamentas šią dalį atvėrė visų amžiaus grupių žmonėms; pageidavo išsaugoti ES pagalbos savanorių portalą ir atrankos procedūras; prie šios dalies pridėjo solidarumo projektus ir galimybę įtraukti vietos savanorius trečiosiose šalyse;

–dėl savo šalyje vykdomos veiklos: įpareigojimą įtraukti partnerius iš kitų šalių ir tik mažiau galimybių turintiems asmenims;

–Solidarumo projektai: galimybę įtraukti tarpvalstybinius elementus;

–pakeisti stebėsenos ir vertinimo sistemą;

–įtraukti naujas kokybės ir paramos priemones.

Vykstant deryboms Europos Parlamentas taip pat paprašė panaikinti darbo ir stažuočių dalį; dėl to dviejų likusių dalių biudžetas pasiskirstytų 94 proc. savanoriškai veiklai ir 6 proc. humanitarinei pagalbai, būtų numatytas atskiras straipsnis dėl įtraukties, nuoroda į draudimo ir patikrinimo reikalavimus, taip pat peržiūrėti rodikliai. Be to, dėl humanitarinės pagalbos dalies Europos Parlamentas paprašė pateikti nuorodas į įvairius humanitarinės pagalbos principus, bendradarbiavimo mechanizmus ir politikos dokumentus, taip pat numatyti vietos bendruomenių įtraukimą ir nustatyti papildomus rodiklius.